સાજિદ ખાનના દિગ્દર્શન હેઠળની હિમ્મતવાલા ફિલ્મ આજે રિલીઝ થઈ ગઈ . ફિલ્મનો ફર્સ્ટ ડે ફર્સ્ટ શો જોવા દર્શકોને ભારી ગિર્દી ઉમટી પડી , પરંતુ ફિલ્મ જોયા બાદ દર્શકોએ કોઈ ખાસ પ્રતિસાદો નથી આપ્યાં . હે બેબી અને હાઉસફુલની સફળતા બાદ સાજિદ ખાન પાસેથી સૌની અપેક્ષાઓ વધી ગઈ હતી , પરંતુ અફસોસ કે હિમ્મતવાલા દ્વારા સાજિદ ખાને સૌની આશાઓ પર પાણી ફેરવી નાંખ્યું છે . ફિલ્મમાં અજય દેવગણ તથા તમન્ના ભાટિયાની જોડી જામે છે અને તમન્નાને જોયા બાદ લોકોનું કહેવું છે કે હિમ્મતવાલા હિટ થશે કે નહીં , તે તો કહી ન શકાય , પણ તમન્ના જરૂર હિટ છે . 1983માં 25મી ફેબ્રુઆરીએ રિલીઝ થયેલી હિમ્મતવાલામાં શ્રીદેવી અને જિતેન્દ્ર હતાં અને આ જ ફિલ્મ પછી શ્રીદેવી હિટ થઈ ગયા હતાં . હવે તેની રીમેક જોયા બાદ લાગે છે કે શ્રીદેવીની જેમ તમન્ના માટે પણ આ ફિલ્મ બહુ લકી સાબિત થશે . વાર્તા : હિમ્મતવાલા ફિલ્મમાં અજય દેવગણ અને તમન્ના ભાટિયા મુખ્ય રોલમાં છે . 1983માં કે . રાઘવેન્દ્રના દિગ્દર્શન હેઠળ બનેલી ફિલ્મ હિમ્મતવાલાની આ રીમેક છે . મૂળ ફિલ્મમાં જિતેન્દ્ર તથા શ્રેદેવી હતાં . રીમેક હિમ્મતવાલાની વાર્તા એક ગરીબ મહિલાના પુત્રની આજુબાજુ ફરે છે . તેનો પિતા એક ગામમાં સ્કૂલ માસ્ટર છે . અજય દેવગણે ફિલ્મમાં જિતેન્દ્રની ભૂમિકા ભજવી છે , તો તમન્નાએ શ્રીદેવીની . અજય દેવગણ મોટા શહેરમાં રહે છે અને એક દિન પરત આવી પોતાના પિતાની હત્યાનો બદલો લે છે . અભિનય : ફિલ્મમાં તમન્ના અને અજય બેહતરીન છે . તમન્નાએ તો સૌના દિલ જીતી લીધાં છે . તમન્ના ઉપર ફિલ્માવાયેલ નૈનોં મેં સપના , સપનોં મેં સજના . . . ગીતે તો કહેર વરસાવ્યો છે . ફિલ્મ અને ખાસકરીને તમનન્ના અંગે લોકોનો અભિપ્રાય સાંભળી એવું લાગે છે કે શ્રીદેવી માટે જેમ હિમ્મતવાલા લકી સિદ્ધ થઈ હતી . તેવી જ રીતે તમન્ના માટે પણ આ હિમ્મતવાલા લકી સાબિત થશે .